《书屏自励兼励诸子》
明代·胡澧

圣道大无极，学之从何入。无逾曾三省，兼与颜四勿。

勉勉七十来，全未见有得。爰将书之屏，再策尚存力。

作者简介：胡澧，字伯钟，号节庵。南海（今属广东佛山）人，附籍英德。明孝宗弘治六年（一四九三）进士，授刑部主事，迁员外郎，以病免。武宗正德五年（一五一〇）起补工部，迁郎中。以督治济宁河道有功，擢叙州知府，转四川松潘副使。以忤权贵，弃官归。游西樵山，与霍韬论理学，甚相投契。大同兵变，韬荐澧，并进澧所制箭。诏徵赴京，命兵部传其技法，拟授佥都御史，开府西北，命未下而澧卒。清道光《广东通志》卷二七六有传。